Diari Oficial de la Generalitat Valenciana


Sumari del DOGV 9888, del 09-07-2024 (2024/6444)

RESOLUCIÓ de 27 de juny de 2024, de la Conselleria d'Educació, Universitats i Ocupació, per la qual es modifica la data d'efectes del canvi de titularitat de la Resolució de 10 de maig de 2024, referida al centre privat d'Educació Infantil de primer cicle San Andrés Apóstol, de la localitat de l'Alcúdia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/6444


Organisme emissor
:   Conselleria d'Educació, Universitats i Ocupació

Tipus de document
:   Resolució

RESOLUCIÓ de 27 de juny de 2024, de la Conselleria d'Educació, Universitats i Ocupació, per la qual es modifica la data d'efectes del canvi de titularitat de la Resolució de 10 de maig de 2024, referida al centre privat d'Educació Infantil de primer cicle San Andrés Apóstol, de la localitat de l'Alcúdia.  
 [2024/6444]  
Antecedents de fet  
Primer. En data 10 de maig de 2024, s'aprova la Resolució de la Conselleria d'Educació, Universitats i Ocupació, per la qual es concedix al centre privat d'Educació Infantil de primer cicle San Andrés Apóstol (codi 57491776) de la localitat de l'Alcúdia, el canvi de denominació específica i canvi de titularitat, amb efectes des de la seua firma, 10 de maig de 2024.  
  
Segon. En data 16 de maig de 2024, la titularitat del centre presenta sol·licitud de modificació dels efectes per al canvi de titularitat, adjuntant un acord firmat per ambdós titularitats, eixint i entrant, en la qual la data prevista per a la cessió és la d'1 de juliol de 2024 i requerint la modificació dels efectes de la Resolució de 10 de maig.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
  
Segon. Vista la normativa aplicable als centres educatius privats i comprovat per la Direcció General de Centres Docents el compliment dels requisits exigits per part de la nova titularitat.  
  
Vistos els antecedents de fet i considerats els fonaments de dret, resolc:  
Estimar la sol·licitud de modificació de la data d'efectes del canvi de la titularitat, a l'1 de juliol de 2024, en el centre d'Educació Infantil de primer cicle San Andrés Apóstol, codi de centre 33910785, de la localitat de l'Alcúdia.  
  
Esta resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 27 de juny de 2024.- El secretari autonòmic d'Educació: Daniel McEvoy Bravo.